CELEX: 32009D0357(01)
Language: da
Date: 2009-04-27 00:00:00
Title: 2009/357/EF: Kommissionens afgørelse af 27. april 2009 om ændring af afgørelse 2007/134/EF om oprettelse af et europæisk forskningsråd (EØS-relevant tekst)

1.5.2009   
            
            
               DA
            
            
               Den Europæiske Unions Tidende
            
            
               L 110/37
            
         
      KOMMISSIONENS AFGØRELSE
   
   af 27. april 2009
   om ændring af afgørelse 2007/134/EF om oprettelse af et europæisk forskningsråd
   (EØS-relevant tekst)
   (2009/357/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets afgørelse nr. 1982/2006/EF af 18. december 2006 om Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (1), særlig artikel 2 og 3,
   under henvisning til Rådets beslutning 2006/972/EF af 19. december 2006 om særprogrammet »Idéer« til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (2), særlig artikel 4, stk. 2 og 3, og
   ud fra følgende betragtninger:
   
               (1)
            
            
               Særprogrammet »Idéer« under syvende rammeprogram har til formål at støtte forskerinitieret frontlinjeforskning på alle felter inden for naturvidenskab, teknik, humaniora og samfundsvidenskab udført af forskere i emner efter eget valg.
            
         
               (2)
            
            
               Kommissionen har ved afgørelse 2007/134/EF (3) oprettet et europæisk forskningsråd (herefter »EFR«) til at forvalte gennemførelsen af særprogrammet »Idéer«.
            
         
               (3)
            
            
               Ifølge artikel 1 i afgørelse 2007/134/EF består EFR af et uafhængigt videnskabeligt råd, der støttes af en specifik gennemførelsesstruktur.
            
         
               (4)
            
            
               Det Videnskabelige Råd sammensættes af højtrenommerede forskere inden for naturvidenskab, teknik, humaniora og samfundsvidenskab, der udpeges personligt af Kommissionen og handler uafhængigt af enhver ydre påvirkning. Det handler i overensstemmelse med det mandat, der henvises til i artikel 3 i afgørelse 2007/134/EF.
            
         
               (5)
            
            
               Ifølge artikel 4, stk. 1, i afgørelse 2007/134/EF sammensættes Det Videnskabelige Råd af op til 22 medlemmer.
            
         
               (6)
            
            
               Tre medlemmer af Det Videnskabelige Råd er fratrådt af personlige årsager: prof. Manuel CASTELLS, Universitat Oberta de Catalunya (Open University of Catalonia), prof. Paul J. CRUTZEN, Max-Planck-Institut für Chemie, Mainz, og prof. Lord MAY, University of Oxford.
            
         
               (7)
            
            
               Ifølge artikel 4, stk. 7, i afgørelse 2007/134/EF udnævner Kommissionen et nyt medlem, hvis et medlem træder tilbage, eller mandatet udløber og ikke kan fornys.
            
         
               (8)
            
            
               Ifølge artikel 4, stk. 6, i afgørelse 2007/134/EF udnævnes medlemmerne med et fireårigt mandat, der kan fornys én gang i et rotationssystem, der skal sikre kontinuiteten i Det Videnskabelige Råds arbejde.
            
         
               (9)
            
            
               Ifølge artikel 4, stk. 4, i afgørelse 2007/134/EF udnævnes fremtidige medlemmer af Kommissionen på grundlag af de faktorer og kriterier, der er anført i nævnte afgørelses bilag I, efter en uafhængig og åben indstillingsprocedure, som der er enighed om med Det Videnskabelige Råd, og som omfatter en høring af forskersamfundet og en rapport til Europa-Parlamentet og Rådet. Denne procedure er gennemført af et uafhængigt indstillingsudvalg, hvis rapport er sendt til Europa-Parlamentet og Rådet. Indstillingsudvalget har indstillet tre nye medlemmer, som er blevet godkendt.
            
         
               (10)
            
            
               Ifølge artikel 4, stk. 4, i afgørelse 2007/134/EF skal udnævnelsen af fremtidige medlemmer offentliggøres efter reglerne i Europa-Parlamentets og Rådets forordning (EF) nr. 45/2001 (4) —
            
         TRUFFET FØLGENDE AFGØRELSE:
   Artikel 1
   Personerne i bilaget til denne afgørelse udnævnes hermed til medlemmer af Det Europæiske Forskningsråds Videnskabelige Råd for en periode på fire år.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 27. april 2009.
      
         
            På Kommissionens vegne
         
         Janez POTOČNIK
         
         
            Medlem af Kommissionen
         
      
   
   
      (1)  EUT L 412 af 30.12.2006, s. 1.
   
      (2)  EUT L 400 af 30.12.2006, s. 243. Berigtiget i EUT L 54 af 22.2.2007, s. 81.
   
      (3)  EUT L 57 af 24.2.2007, s. 14.
   
      (4)  EFT L 8 af 12.1 2001, s. 1.
   
      BILAG
      
         NYE MEDLEMMER AF EFR'S VIDENSKABELIGE RÅD
      
      Prof. Sierd A.P.L. CLOETINGH, Amsterdams Frie Universitet
      Prof. Carlos M. DUARTE, Spaniens Videnskabelige Forskningsråd, Mallorca
      Prof. Henrietta L. MOORE, University of Cambridge